केरल में जंगलराज खत्म कर राष्ट्रपति शासन लागू किया जाए: संजय अग्रवाल
केरलवामपंथी हिंसा के लिए बदनाम है लेकिन जब से मार्क्सवादी कम्युनिस्ट पार्टी की सरकार सत्ता में आई है तब से राष्ट्रीय विचार से जुडे निर्दोष लोगों और उनके परिवारों को सुनियोजित ढंग से निशाना बनाया जा रहा है। प्रदेश में मकपा हिंसा को मुख्यमंत्री पी विजयन का संरक्षण प्राप्त है। अब तक की घटनाओं में स्पष्ट तौर पर माकपा के कार्यकर्ता और नेताओं की सलिंप्तता उजागर हुई है। यह बातें लोकतंत्र बचाओ मंच के संयोजक संजय अग्रवाल ने मिन्नी सचिवालय के समक्ष एकत्रित हुए विशाल आरएसएस समूह को संबोधित करते हुए कही।
उन्होंने कहा कि वामपंथी विचार के मूल्य में तानाशाही और हिंसा है। कम्युनिस्ट पार्टियों में रूस से लेकर चीन, पूर्वीय यूरोपीय देशों से लेकर भारत के लाल गलियारों, असहिष्णुता का प्रकटावा किया है। वामपंथी विचार को थोपने के लिए अन्य विचार के लोगों की राजनैतिक हत्याएं करने में कम्युनिस्ट कुख्यात है। उन्होंने कहा कि कोझीकोड के पलकड़ में 28 दिसंबर की रात माकपा गुंडों ने भाजपा नेता चादयांकलायल राधा कृष्णन के घर पर पैट्रोल बम से उस वक्त हमला किया जब उनके सारा परिवार गहरी नींद सो रहा था। सोते हुए लोगों को आग के हवाले कर बदमाश भाग गए। इस हमले में भाजपा के मण्डल कार्यकारिणी के सदस्य चादयांकलायल राधा कृष्णन के भाई भाभी की मौत हो गई।
इसी प्रकार कई भाजपा नेताओं की साजिश के तहत निर्मम हत्याएं कर दी गईं। उन्होंनें कहा कि समय की मांग है कि केरल में राष्ट्रपति शासन लागू कर वहां लोकतंत्र की बहाली की जाए। वहीं पीडि़त परिवारों को उचित मुआवजा दिया जाए। अपनी इस मांग को लेकर मंच की ओर से राष्ट्रपति ने नाम जिलाधीश अमित कुमार को ज्ञापन पत्र सौंपा। इस अवसर पर भाजपा जिलाध्यक्ष अनिल रामपाल, महामंत्री विपिन महाजन, धर्म जागरण मंच के डॉ अनिल महाजन, जगमोहन जग्गा, सुरिन्द्र मिन्हास सहित विभिन्न सामाजिक, धार्मिक, व्यापारिक, महिला शक्ति विद्यार्थी संगठनों के प्रतिनिधि कार्यकर्ता उपस्थित हुए।
डीसी को मांग पत्र सौंपते लोकतंत्र बचाओ मंच के पदाधिकारी।
awa_Deva hin_Deva hin_Deva hin_Deva hin_Deva